Dit sal ook goed wees as jy sy liefdestaal kan ontdek en moeite doen om in sy taal te praat en nie joune nie.
Dalk is jou huweliksmaat ‘n takiesmens wat hou daarvan dat jy vir hom/haar klein goedjies doen. So iemand sal hou daarvan dat jy haar help skottelgoed was, of vir hom die tang aangee terwyl hy besig is om in sy werkswinkel te werk.
Die wonder is dat, sodra jy jou geliefde se liefdestaal begin praat/doen en hy/sy begin geliefd voel, hy/sy gaan begin reageer daarop! Maar net so belangrik is, as jy weet wat sy taal is, sal jy dit begin herken as hy/sy dit met jou praat.
Ek ook! Ek moet ook besin. Ek hou byvoorbeeld vreeslik baie daarvan om in die berg ‘n sundowner te gaan drink. So my man doen dit graag vir my, maar dan vergeet ek baie keer om lovey dovey te wees as ek daar is. Ek sal my sokkies moet optrek!